OpenLLM-France/wikimedia huggingface dataset:
# Eil levr - IV

| ◄ Diwar-benn ann den a gar ar peoc’h | Eil levr - IV | Red eo d’ann den sellet piz out-han he-unan  ► |
1. — Sevel a ra ann den dioc’h traou ar bed diwar bouez diou askel, me lavar diwar bouez eur galoun eeun hag eunn ene glann. Hor menosiou a dle beza eeun, hor c’harantez a dle beza glann. Eur galoun eeun a ia war-zu Doue, eur galoun c’hlann a stag out-han hag a gar anezhan.
Ne vezo ket diez d’e-hoc’h ober ar mad, mar d-eo distag ho kaloun dioc’h pep karantez direiz. Ma na glaskit nemet plijout da Zoue, ma na glaskit nemet mad ho nesa, ho kaloun a vezo eaz hag eun he frankiz.
2. — Ma ve eeun ho kaloun, neuze kemend a zo krouet a ve evid-hoc’h evel eur mellezour pe eur skouer a vuez, evel eul levr a zo enn-han kalz a gelennaduresiou santel. Ne d-euz netra war ann douar, peger bihan ha pegen dister-bennag e ve, na ziskouez d’e-omp madelez ann Aotrou Doue. Ma ve ho kaloun mad ha glann, neuze e welfac’h skler pep tra, hag e prizfac’h anezho hervez ma’z int dirak Doue.
Eur galoun c’hlann a well enn env hag enn ifern. Dioc’h ma’z eo ann den enn he ziabarz he-unan, e varn ivez ann traou a-ziaveaz. Mar d-euz eul levenez-bennag er bed, ez eo avad evid ann den a zo glann he galoun. Mar d-euz ivez enkrez ha poan enn eunn tu-bennag, den n’her goar gwell eget ann hini a zo fall he goustians.
3. — E-c’hiz ma teu ann houarn da zivergla, e-c’hiz ma teu da veza ruz-glaou, pa vez lekeat enn tan, evel-se ann den, pa en em ro holl da Zoue, a zeu da deurel he ziegi diout-han ha da veza eunn den nevez.
Pa zeu ann den da ienaat e-kenver Doue, neuze en deuz aoun rak ann distera poan, hag e tro eaz war-zu frealzidigez ar bed. Enn enep, pa zeu d’en em drec’hi da vad he-unan ha da gerzet kalounek enn hent ann Aotrou Doue, neuze e kav eaz ar pez a gave diez diagent.
Pa falvezaz da Jezuz-Krist rei d’he ziskibien eur skouer da veza heuliet, ha klask a eure evit-se tud brudet dre ho gwiziegez ha dre ho spered lemm. Netra avad. Gervel a reaz eur bugel bihan, hag o veza lekeat anezhan e-kreiz etre-z-ho, e lavaraz : E gwirionez lavaret a rann d’e-hoc’h : ma ne zistroit ket oc’h Doue dre wir binijen, ma ne zeuit ket da veza hevel oc’h bugale vihan, ne d-eot ket e-barz rouantelez ann env.
Petra ’ta welomp-ni er vugale ? Kalounou eeun ha glann. Kredi, karet hag ober a reont pep tra a ioul frank, enn eur heulia mouez ho c’haloun ; setu ar pez a blij da Zoue. Doue ne c’houlen na pedennou hirr na gomziou kaer, na prederennou braz hag huel ; ne c’houlen ken nemet gwir garantez eur galoun eeun ha displeg.
Santela tra a oufac’h da ober eo en em ankounac’haat a-grenn hoc’h-unan, c’hoantaat ar pez a blij da Zoue ha netra ken, hag ober pep tra hervez ma c’hourc’hemenn, hep klask anaout he henchou. Ann neb a raio evel-se, braz e vezo he c’hopr, rak skrivet eo bet : Euruz ar re a zo glann ho c’haloun, o veza ma welint Doue.
# Eil levr - VII

| ◄ War euruzded ar re ho deuz eur goustians vad | Eil levr - VII | Diwar-benn ar stad euruz a zo, dre ar garantez, etre Jezuz hag ann ene mad  ► |
1. — Euruz eo ann hini a oar petra eo karet Jezuz hag en em zisprizout he-unan evit Jezuz. Neb en deuz eur mignoun, a zo red d’ezhan he zilezel evit Jezuz, rak Jezuz a fell d’ezhan beza karet he-unan dreist pep tra. Ar garantez evit ann traou krouet a dro buhan hag a douell ar galoun ; karantez Jezuz avad a zo stard hag a bad atao.
Ann hini zo stag he galoun oc’h ann traou krouet, a gouezo evel-d-ho ha gant-ho. Ann hini a gar Jezuz, a vezo stard da viken. Karit ha kemerit da vignoun ann hini ne zilezo ket ac’hanoc’h pa viot dilezet gant ann holl, ha ne lezo ket ac’hanoc’h da vont da goll enn deiz diveza. Eunn deiz pe zeiz e vezo red d’e-hoc’h kuitaat pep tra dre gaer pe dre hek.
2. — En em zalc’hit eta tost da Jezuz e-pad ho puez ha da vare ar maro ; likit hoc’h holl fisians er gwir vignoun-ze ; n’euz nemet-han a hello rei skoaz d’e-hoc’h pa viot dilezet gant ann holl. Ho mignoun a zo he zoare evel-se : ne fell ket d’ezhan beza war zaou hanter ; ho kaloun holl a fell d’ezhan da gaout, evit azeza enn-hi evel eur roue war he dron.
Ma oufac’h en em zistaga a-grenn dioc’h kement zo krouet, Jezuz en em blijfe o choum gan-e-hoc’h. Kavout a rafe d’e-hoc’h neuze ez eo kollet evid-hoc’h, kouls lavaret, ar pez hoc’h euz karet evit ann dud, ar pez n’hoc’h euz ket karet evit Jezuz. N’en em harpit ket war eur gorsen a zo bransellet gant ann avel, na fisiit ket enn-hi, rak ann den a zo evel ar foenn, hag he sked holl a dremen evel bleun ar foenn.
3. — Abred e faziot ma na zellit nemet oc’h doare ha diaveaz ann dud ; rak mar klaskit enn-ho ho frealzidigez hag ho mad, ne gavot aliez nemet koll. Mar klaskit Jezuz e pep tra, e pep tra ivez e kavot Jezuz.
Ma en em glaskit hoc’h-unan, ec’h en em gavot ivez hoc’h-unan, evit ho koll e vezo, siouaz ! Rak ann den ne glask ket Jezuz a ra muioc’h a c’haou out-han he-unan, eget na rafe ann dud holl a zo a-enep d’ezhan, eget na rafe ar bed holl.
Touellet omp gant hor skianchou a-ziaveaz, a lavare eunn den zo, hag e klaskomp hor mad e-touez ann traou krouet a dec’h diouz-omp hag a dremen evel skeud. Karet ha beza karet a fell d’e-omp, hag e pellaomp diouz ann hini a zigas ar gwir garantez, ar garantez dreist pep karantez. Pegen diskiant omp eta pa stagomp hor c’haloun oc’h ann traou a dremen ! Peger bresk eo karantez ann dud, karantez a ia da netra gant ann amzer hag hervez ma tere ouz-omp.
Karomp Jezuz hep-ken, karomp anezhan evel ma kar ac’hanomp hag e-c’hiz ma fell d’ezhan beza karet. He garet a rankomp, eme sant Bernard, hep kemm na ment. Gwaz a ze d’ann hini a gar eunn dra all-bennag mui eget-han ! He c’hoantegesiou a denn etreze netra.
# Eil levr - II

| ◄ Evit distaga hon ene dioc’h traou ar bed hag he zevel war-zu Doue | Eil levr - II | Diwar-benn ann den a gar ar peoc’h  ► |
1. — Ne zalc’hit nemeur a stad piou a zo enn tu gan-e-hoc’h pe a-enep d’e-hoc’h ; n’en em likit e poan gant netra nemet gant ma vezo Doue enn eunn tu gan-e-hoc’h e kement tra a rit. Ho pezet eur goustians vad, hag ann Aotrou Doue, ho tifenno ervad. Ann hini a fell da Zoue diwall, fallagriez e-bed ne hello noazout out-han.
Ma oufac’h tevel ha gouzanv, e wellfac’h hep mar ann Aotrou Doue o tont da rei skoaz d’e-hoc’h. Gouzout a ra e pe amzer hag e pe zoare e tle dont d’ho tiboania, rak-se e tleit en em lakaat etre he zaouarn. N’euz nemet Doue a hell hor skoazia ha distrei pep mez diwar-n-omp.
2. — Evit mac’h hellimp kaout abek d’en em izelaat pelloc’h amzer, ez eo aliez talvoudek-meurbed e ve anavezet ha tamallet hon techou fall gant ar re all. Mar teu ann den d’en em izelaat evit he faziou, neuze e vez eaz d’ezhan lakaat ar re all da zioulaat hag ive gounid karantez ar re ho doa drouk out-han.
Doue a zifenn hag a denn a boan ann hini a zo izel he galoun ; karet ha frealzi a ra ann den izel a galoun, dont a ra d’he gavout, skuilla a ra grasou braz war ann hini zo izel a galoun ha sevel a ra anezhan goude d’ar c’hloar. Diskulia a ra d’ezhan ann traou n’euz nemet Doue a oar anezho ; he c’hervel a ra ha tenna a ra anezhan etrezek enn-han.
Pa en deuz bet gouzanvet eunn dismegans-bennag, ann den zo izel he galoun a choum e peoc’h, rak n’eo ket war ar bed, war Doue eo ec’h en em harp. Na gredit ket e vec’h eat tamm war gresk er mad, ma ne gav ket d’e-hoc’h ez oc’h ann distera e-touez ann holl dud.
Na petra eo d’e-hoc’h komziou ha sonjezonou ann dud ? N’eo ket ann dud a varno ac’hanoc’h. Mar teuont d’ho tamall e gaou, n’euz fors ; didamallet e viot gant ann hini a wel e diabarz ar c’halounou. Mar teuont d’ho tamall gant dwir abek, livirit e gwirionez, ha n’oc’h-hu ket euruz da veza kelennet ? N’oc’h-hu ket euruz o c’houzanv eunn dra-bennag evit mad hoc’h ene ? Poan hoc’h euz o c’houzanv kemend abek a gav ann dud enn-hoc’h, dre m’en em brizit re hoc’h-unan. Ann den zo izel he galoun, ne vez ket a zrouk enn-han, n’en em nec’h ket evit-han da veza gwall damallet. Gouzout mad a ra ne d-eo he-unan nemet distervez ; dre-ze ne heller morse he zisprizout kement ha ma en em zispriz he-unan e diabarz he galoun. Ha c’hoant hoc’h euz-hu na ve netra evit dont da devalaat peoc’h hoc’h ene ? En em likit holl etre daouarn ann Aotrou Doue ; hag enn ho pedennou, pa c’hoarvez gan-e-hoc’h enkrez pe enebiez, livirit war-eunn-dro gant Jezuz-Krist : Ia, va Zad, pa’z eo falvezet d’e-hoc’h e ve evel-se.
# Ar Vigilo

| ◄ Ar Yun | Ar Vigilo | Ar Rogationo ► |
Ouspen ar yun eus ar C’hoaraïs hac an daouzec dezio, e heus c’hoas certen yunio comandet quent evit certen Goëlio din. Hanvet int vigil, rac gueich-all e ve tremenet en peden an noz quent evit ar Goëlio bras, ar pez a deuas da vezan un abus, hac an Ilis n’e deus conservet nemet noz Nedelec. Yun eo an deiz quent evit certen Goëlio, evit en em brepari dre ar binigen da celebri dignamant ar Goël, ha meritout protection ar Sænt en henor da bere e vent celebret. An Escop a ell lemel pe ordren yunio dreist ordinal. Obliget e voar da obeissàn dezàn mar deo heritier d’an Ebestel.
# Ar Vinorez

| ◄ | Ar Vinorez | L. Lezobré ► |
* Me oa eur bugel iaouank flam
* Pa varwaz ma zad ha ma mamm ;
* Pa varwaz ma mammig ha ma zad.
* Me oa losket da glask ma mad
* Me oa losket da glask ma boed ;
* Kap d’hen c’honit me na oann ket
* Ha me ’vonet ’barz ann hent don,
* O rankontr daou den a feson
* O rankontr daou den a feson,
* ’Rankontr eunn otro hag eunn itron ;
* ’Vond ann otro ’laret d’ann itron :
* — Cheteu aze eur plac’h a feson,
* Cheteu aze eur plac’hik koant
* Ma dije bet akourtamant ;
* Diasomp ’n-ehi gan-imp d’hon zi
* Eunn de bannak d’hon jervijin. —
* Seiz la war’n-ugent oan d’ari
* Pa deuaz c’hoant d’in da dimin ;
* ’Vont ma mestr braz ’laret d’am mestrez :
* — Poent e dimin ar vinorez.
* — Na vo ket dimet ar vinorez
* Ken vo bet pardon ar Garnez ;
* Rei d’ehi oblans ar Fantanio
* Kaeran oblans a zo er vro. —
* Ho-man c’hez gant-hi d’ar pardon
* Dre ma oa eur plac’h a feson ;
* Pe oa Vonet ’barz ar c’hoat braz
* O tond c’hoant kousket d’he mestrez vraz ;
* Hag int oc’h azein war eur c’hlazen,
* ’Tapout he fenn war he barlenn :
* — Ha ’tond eunn dra da laret d’in :
* Lac’h da vestrez ha send ou-in...
* Demeuz ann dra-ze ’m euz sentet.
* Ma dorn em godell ’m euz laket ;
* Na pa ’m euz ma c’hontell tennet
* Seiz tol kontell d’ehi ’m euz roet.
* P’em a lazet ma mestrez vraz,
* Na ouienn pelec’h hen (hi) lakat ;
* Ha me Vont gant-hi d’ar Poullo,
* O koach an-ehi mesk ann delio,
* O koach an-ehi ’vesk ann delio,
* Mes he boto hag he loero
* Mes he boto hag he loero,
* Ar ’zeo ’m a lest na dizoulou. —
* Ho-man c’hez are d’ar pardon ;
* Doue ouie hec’h entansion.
* P’e oa ’vonet ’barz ann hent braz
* Hag hi oc’h ankontr he mestr braz ;
* — Palec’h c’hez-te ’ta minorez ?
* Palec’h e manet da vestrez ?
* — Ma mestrez vraz a zo lazet
* ’Barz ar c’hoat braz gand ar forbaned
* ’Barz ar c’hoat braz gand ar forbaned ;
* Me vije ie, mes ’m euz redet.
* — Ma vijec’h bet fidel d’ez-hi,
* C’houi vije lazet kenkouls ha c’hi.
* — Tewed, ma mestr, na oeled ket :
* Me a vo d’ac’h evel bepred,
* Me a vo d’ac’h evel bepred ;
* Kousket gan-ac’h, ho ! na rin ket. —
* Na’barz ann eiz de a goude
* ’Sevel propojo etre-he
* ’Sevel propojo etre-he
* Da dimin ho daou asamblez.
* Pa oaint dimet hag enreujet
* Ha prest da vonet da gousket
* ’C’h antren eur c’horf maro en ti
* Ha seiz tol kontell en en-hi
* Ha seiz tol kontell en en-hi,
* Eur pilad koar deuz peb gouli :
* — Pelec’h c’hez-te’ ta, minorez ?
* Te at euz lazet da vestrez ;
* Te at euz lazet da vestrez vraz,
* Evel eur forban deuz ar c’hoat.
* — Na ma ouifenn a kement-ze,
* Me rae d’id evel ive.
* — Tewed, ma fried, na red ket ze :
* Doue he feo goude.
Chanté par Le Guluche, couvreur, de la Roche-Derrien.
* ↑ Mot à mot « La mineure »
* ↑ Karnez pour Karmez, peut-être « Carmel ».
* ↑ Une autre version dit : goad (sang), pour koar (cire), eur pilad goad, au lieu de eur pilad ou pikol koar. Ce serait alors un caillot de sang à chaque plaie. Ces altérations par assonance sont fréquentes dans la poésie populaire.
# Ar Vinorezig

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ar vinorezik, gant Fañch an Uhel ;
* Ar Vinorezig, gant Maurice Duhamel
Sellout ivez ouzh :
* Ar vinorezik a draon al lann, gant Fañch an Uhel ;
* Ar Vinorez, gant Narsis Kelien ;
* Ar Vinourez, gant Narsis Kelien
# Ar Verjerennig

Oberennoù damheñvel pe handelvoù all zo ivez, gwelout Ar Verjerenig.
| ◄ Alliet Rolland (eil kentel) | Ar Verjerennig | Morisetta Tefetaou ► |
P’oa ’r verjerenn ’toura ’l loened, Daou soudard a zo tremenet. (bis)
 — Salv-ho-kraz, daou soudard iaouank, N’ê ket dreaman ’man ann hent ; (bis)
 N’ ’man ket ann tremenn dre aze, A-boe m’ê grêt ann hent newe. (bis)
 — Goûd a-walc’h reomp, berjerenn, N’ê ket dreaman ann tremenn ; (bis)
 Met, berjerennig d’ho sikour Da gas ho loened d’eva dour. (bis)
 — N’ho douran ket ar wez kenta, Met aoun ’m eûs ’ve ann diweza. (bis)
 — Mar karet, berjerenn, n’ vô ket, Ober ’vel ma vô d’ac’h laret. (bis)
 — Gwell’ ’ve ganen merwel mil-gwez, ’Vit offansi Doue ur wez !.... (bis)
 Ter heur oloraj ez oant bet ’Klask tenti ’r verjerenn, d’ar pec’het ; (bis)
 ’Klask tenti ’r verjerenn d’ar pec’het, Ken ’d-eûs klewet orlaj ann Drindet. (bis)
Merer Marko a lavare Euz prennestr he gambr, en noz-se: (bis)
 — Me ’wel ’tont ma saoud, ma denved, Ma berjerennig n’ welan ket : (bis)
 Hastet buhan debri ho koan, ’Wit mont da glask ar verjerann. (bis)
 Pa oant gant ann hent o vonet, Koef ar vejerenn ’d-eûs gwelet ;
D-eûs gwelet koef ar verjerenn, En-han ’r gizenned bleo melenn. (bis)
 Merer Marko a lavare D’he verjerennig, p’hi gwele : (bis)
 — Berjerennig, o ma Doue, Berjerennig, pelec’h oud-te ? (bis)
 Berjerennig, goure da benn, Ha gra ouzin ur selladenn. (bis)
 — Penoz c’halfenn gouren ma fenn, Ma c’halonig ’zo em barlenn !
 Merer Marko, mar am c’haret, Ul lamgroaz em flaz a savfet ; (bis))
 Merka warnezhi ma buhez, Lâret ’c’h on santes, merzeres. (bis)
 Diweza gir e d-eûs lâret, Ez oa en bered ann Drindet ;
 Da sevel warnezhi ur bez, Merka warnehan he buhez ; (bis)
 Merka warnehan he bubez, Lâret ’oa santes, merzeres !
Kanet gant Jannet Keraudren. Plunet 1867.
# Ar Vestrez Glorus

Oberennoù damheñvel pe handelvoù all zo ivez, gwelout Ar vestres glorus.
| ◄ Eur Zon Kloarek | Ar Vestrez Glorus | Kloarek Kreac’h-Mikel ► |
* Pa oan em c’hawel bianik,
* Trou la rile, trou la lan !
* Me’m oa choazet eur vestrezig,
* Tradiri, roulari lanleno, Tradira !
TRADUCTION. — Quand j’étais dans mon berceau, tout petit, — Trou la rilé, trou la lan ! — J’avais fait choix d’une petite maîtresse, — Tradiri, roularilanlaine, — Tradira !
Chanté par Marie-Jeanne le Bail, Port-Blanc.
* Pa oan o sevel grav ar roz,
* Lou leri lan leno !
* Klevis kleier an hanternoz,
* Lou leri lan la deri darada,
* Lou leri lan leno !
TRADUCTION. — Comme j’étais à monter les côtes de la colline, — Lou leri lanlaine ! — J’entendis les cloches de minuit, — Lou leri, etc.
Chanté par Clec’h, cultivateur, Lanrodec. Phono F. Vallée.
* Me ’meus dibabet eur vestrez,
* Maman wig furlutig, Fanfan laditra !
* Me ’meus dibabet eur vestrez,
* Eur plac’hig koant, eur benherez.
TRADUCTION. — J’ai choisi une maîtresse — Man man wig, etc. — J‘ai choisi une maîtresse. — Une fillette jolie, une héritière.
Chanté par M. P. Croq, Douarnenez.
* Me ’meus choazet evit mestrez,
* Dige lon lon la, Ladira lon la !
* Me ’meus choazet evit mestrez
* Eur plac’hig koant, eur benherez.
TRADUCTION. — J’ai choisi pour maîtresse. — Digne lon la, etc. — J’ai choisi pour maîtresse — Une fillette jolie, une héritière.
Idem.
# Ar Vestrez gaouiad

Oberennoù damheñvel pe handelvoù all zo ivez, gwelout Ar vestrès gaouiad.
| ◄ Ar Jeldron bras | Ar Vestrez gaouiad | Portret ma Mestrez ► |
* Kenta velis va mestrez, ken koant oa ’vel al loar,
* Ken koant oa ’vel al loar,
* Ha kaer am oa galoupat, gavis ket he far !
* Verdurette dondaine ! Verdure dondé!
* Verdurette dondaine ! Verdure dondé!
TRADUCTION. — La première fois que je vis ma maîtresse, — Elle était aussi jolie que la lune (bis) — Et j’avais beau courir, — Je ne trouvai pas sa pareille ! — Verdurette dondaine! Verdure (fondé! (bis).
Feuille volante, Ploudaniel.
# Ar Vilin gouezet

| ◄ Doue | Ar Vilin gouezet | “ Kroaz ar Vretoned ” ► |
* Pell dimeus trouz ar bed, en eun draouien goant, goant,
* Elec’h veve he zud sioul, seder ha drant,
* ’M eus gwelet relegou eur vilin bet gwechall
* Brudet ebarz ar vro… Pell zo ez eo kouezet ;
* Hag an tremener dall
* Van outi na ra ket…
* Nag a dra koulskoude d’an den ve o furchal,
* Larfe ar mogeriou ma c’hallfent kaozeal.....
* Nag a evurusted n’ o deus ket bet kuzet !
* En tiegezou plouz kollet en traouiennou,
* Ar peuc’h a zo karet
* Dreist d’an holl drubuilhou.
* Poaniet braz ma c’halon on tostaet outi,
* Rak daoust e d’hec’h ankoua en dro d’ei zo dudi :
* A bep tu lanneier, bec’hiet a vleun melen
* A skanva d’al lec’hig zamm pounar e zilez
* Hag eur waz o tremen
* A vouskan hep paouez...
* Holl vein ar vilin baour, en he c’hreiz bern war vern,
* A zo breman kuzet gant an drez hag ar spern ;
* Na weler en o fez nemed eur men-mala
* Chomet en e c’hourve kichen toull ar rod vraz,
* Ha moger an toull-ma,
* Goloet a ill glaz.
* Eun tam pelloc’h ar stank, sec’h evel eul lannek,
* A ro eur peuri treut d’ar saout ha d’ar c’hezek ;
* Kollet he deus pell zo ha pâl, ha ruzelen…
* Van eus en dro d’ezi nemed eur ween fô,
* Lec’h klever an ezen
* O vouda a daolio…
* Kement tra a welan a ra d’in hunvreal ;
* Hag ar wazig drant drant, a glevan o ruilhal,
* Ha mouez skanv an avel o kana er foên ;
* O diou en em spered a digasont sonjou,
* Sonjesonnou laouen,
* Hag ive hirvoudou…
* Nag e oa dous beva ’n eul lec’h ken dudius,
* Eus eur vue guzet, eur vue evurus !
* Siouaz ! hirie an de hon milinou dister
* Zo barnet da vervel, lazet gant ar re vraz,
* Hag ar Barz-miliner
* Gant se a zo a waz !
* Rak hon milinerien oa gwechall, peurvuian,
* Barzed pe ganerien eus ar re vrudetan ;
* Perc’henn ar vilin-man oa ive, marteze,
* Brudet braz evel Barz pe c’hoaz evel kaner,
* Hag e zoniou bemde
* Lake ar vro seder.
* Marteze eo e vouez a glevan er foën,
* E vouez pe, piou a oar ? Mouez klemmus e delen,
* A deu c’hoaz da gana en dro d’ar vilin goz
* Evit klask al lec’hiou he deus karet gwechall,
* Ha dont enpad an noz,
* Hed an de d’o diwall…
* Pa gwitean al lec’h an ezen zo krenvoc’h,
* Hag ar wazig vihan a hiboud sklintinoc’h !
* Zeblantout a reont laret d’in en eur vouez :
* — Trugare, trugare ! — Ma c’halon frealzet
* A lar d’e aliez :
* — M’ ho kar, treo dilezet !
# Ar Vesventi milliget, he frouez, eun torfed nevez

| ◄ Meuleudi Bro-Leon | Ar Vesventi milliget, he frouez, eun torfed nevez | Al luskellerez ► |
D’an A. de Thézac.
* Tostait, Bretoned, me ho ped,
* En em vodit oll da glevet
* Eun darvoud c’hoarvet a-nevez
* Dre gounnar dall eur roulerez.
* Pa deu ar goaz d’en em vesvi
* Pebeuz dizurs ebarz en ti !
* Mar d’eo ar c’hreg, siouaz ! goasoc’h
* Ez a peb tra, me lavar d’eoc’h.
* Ar c’hreg evit kaout gwin-ardant
* A werz pa n’he deuz mui arc’hant
* He dillad, an arrebeuri,
* A gaso d’an hostaliri.
* Gounid ar mesvier a zo treut,
* Na labour nemeur ken nebeud ;
* Tost d’an hanter euz ar zizun
* A dremen hep beza war iun !
* Gwelit anezhan d’ar zadorn,
* He c’hounidegez en he zorn ;
* Ha kaset e vo d’ar vamm gez
* ’Vit diarben an naounegez ?
* N’eo ket aze c’hoant ar mesvier,
* En hostaliri ma he gêr…
* E teir heur en devo teuzet
* An arc’hant kement gortozet.
* E keit-se ar vugaligou,
* Du gand an naoun, a laosk klemmou,
* O c’houlen bara gand ho mamm,
* Red d’ezhi lavaret n’euz tamm !
* Red mad e ve d’ar gwin-ardant
* Dont euz kalon an aerouant,
* Evit teuler dre ar bed-oll
* Dizurs, torfed ha buez diroll.
* E miz c’houevrer diveza, ’n eur gear ha n’hanvin ket,
* Eun den euz ar re vella, Fanch, a ioa digwezet
* Da c’houlen gand Iann Varzin, merour er geriaden,
* Da c’houlen eur zôm arc’hant a bini oa perc’hen.
* Krouadurik Iann Varzin, klanvidik pell a ioa,
* Edo war vein an oaled, tost d’an tan o tomma,
* Pa weljot o tigouezout greg Fanch, ar roulerez,
* Liou ar gwin-ardant warnhi, ha dremm eul loen gouez.
* Anaout a ra goulskoude Fanch, he goaz reuzeudik,
* Hag e c’houlen, dijipot, arc’hant eun nebeudik ;
* Hogen, o c’houzout re vad e vije prim lounket,
* Ema a respount dichek : « Arc’hant n’az pezo ket ! »
* Ha goude beza stlapet mil malloz war he goaz
* Ar c’hreg divez en he chouk gand daou zorn a grogaz ;
* En doare-ze, korf oc’h korf, e koueschont en oaled,
* War ar c’heaz bugel dinoaz, gantho en tan pilet !
* O klevet iouc’hadennou ar bugelik en tan,
* An eil warlerc’h egile savchont kuit diwarnhan ;
* Pa oe savet gand he vamm —- e pe stad truezuz ! —
* Ar c’heazik oa peuz devet hag a grie klemmuz !
* Ne gredan ket e chomfe pell beo ar paotr bihan
* Goude an darvoud skrijuz, mez gwirion, a gontan.
* Setu eun torfed muioc’h da staga, m’hon deuz c’hoant,
* Oc’h lost hir an torfejou great gand ar gwin-ardant.
* A1 loen a c’hoar ehana p’hen deuz bet he walac’h,
* Ar mesvier na baouezo ken a vo leun he zac’h,
* Ac’han ma vezo teuzet ar gwennek diveza,
* Ha ma vo eat e moget he dammik skiant gantha.
* Mar d’eo mezuz ’vit eun den, krouet evel Doue
* Disken ’n eur stad ken izel, petra laret neuze
* Euz kristenien badezet a zo ker stank hirio
* A en em ro d’an evach ho laz hag ho daono !
# Ar Vesverezed

| ◄ Mouzeres Schamdachemda | Ar Vesverezed | Ar Goabren zu ► |
Ar c’hiz ’zo, e n’out pet parres, Etouez lod merc’hed, Da vont d’an davarn, bep sulvez, Koulz ha lod goazed.
Gant ar vez ! merc’hed dispar, Guiskit eur bragou, Evit pa druillo ar c’har Kuzed ho pensaou.
Marc’h a zoug re bounner sac’had A blego dindan ; Merc’h a gar dougen chopinad En em gavo goan.
Ar chist a gouez e’n divesker, Hag an treid a vank ; Braoa tra gueled va c’hommer O ruilla er fank.
Klaskomp eur zac’h ha dastumomp Ar c’hoz anduillenn, Choum a ranko ma n’he dougomp E kreis ar vouillenn.
Lod plac’hed yaouank, a zo kaerroc’h, A ia d’ar c’hafe ; Ar guin-ardant, mar plij ganeoc’h A deu goude-ze.
Perag e tre darn priedou E fuil ar guden ? Ar c’hreg goude re gorvajou A dor he neudenn.
Avalou put, hirio, a weler E meur a vezen ! An davarn e-leac’h an Aoter Eo a ra ’r c’hrefen !
Setu ma zon ! guelit, merc’hed, Ar guir a lavar. Darn ac’hanoc’h, me a ziskred, A jommo bouzar.
Kaer ho po, merc’hedigou
Evit brao n’e ket
Mont a ruil gant an hentchou
Eb bragou ebet.
# Ar Vestrez klanv

Oberennoù damheñvel pe handelvoù all zo ivez, gwelout Ar vestrès clanv.
| ◄ Margodig | Ar Vestrez klanv | Son Kloarek Pempoul ► |
* Me nan on ket joaus, ha n’hallan ket bezan,
* O klewet ec’h eo klanv ma dous, an hini garan,
* O klewet ec’h eo klanv ma dous, an hini garan.
TRADUCTION. — Si je ne suis pas joyeux, et ne puis pas l’être — En oyant dire qu’elle est malade, ma douce, celle que j’aime (bis).
Chanté par Maria Raoul, Port-Blanc.
# Ar Had hac ar Vaut.

| ◄ An daou Zen hac an Azen. | Ar Had hac ar Vaut. | An Ours hac ar Goenan.  ► |
FABL 116.
Ar Had hac ar Vaut.
Eur had eun deves a voele
An tortu gorrec o vale,
A larras neuse meur a dra
Evit ober goap anezàn :
E vlam hac en mimpris da vad
Abalamour ma voa goustad.
An tortu, pa voa mimprizet,
En just eo en em gemeret.
Ne roas respont-all ebet
E ziffia d’ar redadec,
Gant fermete ha gant courach.
Eben ive a acceptas,
Ha pa voaint ho daou accordet
D’an andret ma cleyent qerzet,
Al louarn a anvjont neuse
Evit bea juj entreze.
An tortu so prest partiet :
Ar c’had e deus pell gortoët,
Avantajet ar pez a garje
Abred e cave e vije.
Cepanant an tortu bepred,
Pa zalc’h a dosta d’en andret,
Dre ze o terc’hel contunu,
Gant ar born qenta e c’haru,
Hac ar bris en deus gouneet,
Gant ze ar had voe estonet,
Ma vilij e lezoreges
Ompinion e zalvoudeges.
Al louarn goap a gommanças :
Avizet fall, a lavaras,
Discq eur vech-all pegement so
A zotis ebars e sonjo,
Ha pa vo ar poent mont d’ar par
En em servich eus da ziou-c’har.
Sans moral.
Dre ar had eo reprezanted
An dud a so fals avizet,
Evite da gavet galloud
E teuont re d’en em fioud ;
E vent alies tremenet
Gant tud davalo ha gorrec :
Hac an tortu a represant
Eur speret gorrec, comprenant,
A gonzider a ziaraug
En dud a voelont o caout faut,
Evit galloud dre finesse
Bea victorius var-nê. :